CELEX: 31983R1725
Language: el
Date: 1983-06-20 00:00:00
Title: Κανονισμός (ΕΟΚ) αριθ. 1725/83 του Συμβουλίου της 20ής Ιουνίου 1983 περί κατανομής μεταξύ των Κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen

Avis juridique important

|

31983R1725

Κανονισμός (ΕΟΚ) αριθ. 1725/83 του Συμβουλίου της 20ής Ιουνίου 1983 περί κατανομής μεταξύ των Κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen  

Επίσημη Εφημερίδα αριθ. L 169 της 28/06/1983 σ. 0001 - 0004

***** ΚΑΝΟΝΙΣΜΟΣ (ΕΟΚ) αριθ. 1725/83 ΤΟΥ ΣΥΜΒΟΥΛΙΟΥ  της 20ής Ιουνίου 1983  περί κατανομής μεταξύ των Κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως τα άρθρα 3, 4 και 11,  την πρόταση της Επιτροπής,  Εκτιμώντας:  ότι η Κοινότητα και η Νορβηγία μονογράφησαν συμφωνία για τα αμοιβαία δικαιώματά τους το 1983, που αναφέρεται ιδίως στην κατανομή ορισμένων ποσοστώσεων αλιείας για τα σκάφη της Κοινότητας στην αλιευτική ζώνη της Νορβηγίας·  ότι εναπόκειται στην Κοινότητα να κατανείμει τις ποσοστώσεις αλιείας μεταξύ των αλιέων της Κοινότητας·  ότι, για να εξασφαλισθεί δίκαιη κατανομή των διαθέσιμων αλιευτικών πόρων, πρέπει οι ποσοστώσεις αυτές να κατανεμηθούν μεταξύ των Κρατών μελών της Κοινότητας·  ότι, για να εξασφαλισθεί η τήρηση αυτής της κατανομής, πρέπει να ανακοινώνονται τα στοιχεία των πραγματοποιούμενων αλιεύσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι αλιεύσεις που πραγματοποιούνται κατά το 1983, στο πλαίσιο της συμφωνίας μεταξύ της Κοινότητας και της Νορβηγίας για τα αμοιβαία δικαιώματα αλιείας το 1983, από τα αλιευτικά σκάφη υπό σημαία Κράτους μέλους, στα ύδατα που ευρίσκονται βόρεια των 62° βορείου γεωγραφικού πλάτους, και ανήκουν στην οικονομική ζώνη της Νορβηγίας καθώς και στην αλιευτική ζώνη γύρω από το Jan Mayen, περιορίζονται στις ποσοστώσεις που καθορίζονται στο παράρτημα Ι.  2. Οι αλιεύσεις των ειδών που απαριθμούνται στο παράρτημα ΙΙ, οι οποίες πραγματοποιούνται στο πλαίσιο της συμφωνίας μεταξύ της Κοινότητας και της Νορβηγίας για τα αμοιβαία δικαιώματα αλιείας το 1983, από τα σκάφη που φέρουν σημαία Κράτους μέλους, κατά τη διάρκεια του έτους 1983, στα ύδατα που κείνται νότια των 62° βορείου γεωγραφικού πλάτους και εμπίπτουν στην οικονομική ζώνη της Νορβηγίας, περιορίζονται στις ποσοστώσεις που καθορίζονται στο εν λόγω παράρτημα.  Άρθρο 2  Τα Κράτη μέλη καθώς και οι πλοίαρχοι των σκαφών υπό σημαία Κράτους μέλους τηρούν, ως προς την αλιεία στα ύδατα που αναφέρονται στο άρθρο 1, τις διατάξεις των άρθρων 3 μέχρι 9 του κανονισμού (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των Κρατών μελών (2).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 20 Ιουνίου 1983.  Για το Συμβούλιο  Ο Πρόεδρος  H.-J. ROHR  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 220 της 29. 7. 1982, σ. 1.  ΠΑΡΑΡΤΗΜΑ Ι  Ποσότητες που αναφέρονται στο άρθρο 1 παράγραφος 1  (Νορβηγικά ύδατα βόρεια των 62° βόρειου γεωγραφικού πλάτους)  (σε τόνους, βάρος νωπών ιχθύων)  1.2.3.4 //   //   //   //   // Είδη   // Διαίρεση CIEM  // Ποσοστώσεις  // Κατανομή   //   //   //   //   // Γάδος  // Ι, ΙΙ a) και ΙΙ b)  // 10 500  // Γαλλία 1 660   //   //   //   // Γερμανία 1 810   //   //   //   // Ηνωμένο Βασίλειο 7 030   // Μπακαλιάρος  εγκλεφίνος  // Ι, ΙΙ a) και ΙΙ b)  // 4 100  // Γαλλία 520   //   //   //   // Γερμανία 880   //   //   //   // Ηνωμένο Βασίλειο 2 700   // Μαύρη πολλάκα  // Ι, ΙΙ a) και ΙΙ b)  // 6 000  // Γαλλία 770   //   //   //   // Γερμανία 4 800   //   //   //   // Ηνωμένο Βασίλειο 430   // Σεβαστός  Sebastes mentella  // Ι, ΙΙ a) και ΙΙ b)  // 2 000  // Γερμανία 1 380   //   //   //   // Ηνωμένο Βασίλειο 400   //   //   //   // Γαλλία 220   // Sebastes marinus  // Ι, ΙΙ a) και ΙΙ b)  // 2 500  // Γερμανία 1 720   //   //   //   // Ηνωμένο Βασίλειο 500   //   //   //   // Γαλλία 280   // Μέλανα γλωσσοειδή  // Ι, ΙΙ a) και ΙΙ b)  // 250  // Γερμανία 125   //   //   //   // Ηνωμένο Βασίλειο 125   // Γουρλομάτα  // ΙΙ  // 2 000  // Γαλλία 2 000   //   //   //   // Γερμανία π. υ. (1)   // Άλλα είδη  (παρεμπίπτοντα αλιεύματα)  // Ι, ΙΙ a) και ΙΙ b)  // 500  // Γαλλία 65   //   //   //   // Γερμανία 170   //   //   //   // Ηνωμένο Βασίλειο 265   // Σκουμπρί  // ΙΙ a)  // 5 000  // Δανία 5 000   //   //   //   //  (1) Ad hoc λύση για το 1983.  ΠΑΡΑΡΤΗΜΑ ΙΙ  Ποσότητες που αναφέρονται στο άρθρο 1 παράγραφος 2  (σε τόνους, βάρος νωπών ιχθύων)  1.2.3.4 //   //   //   //   // Είδη   // Διαίρεση CIEM  // Ποσοστώσεις  // Κατανομή   //   //   //   //   // Μπακαλιαράκι της  Νορβηγίας (1)  // ΙV  // 50 000  // Δανία 47 500 (2)   //   //   //   // Ηνωμένο Βασίλειο 2 500 (3)   // Αμμόχελο (αμμοδύτης)  // ΙV  // 150 000  // Δανία 142 500 (2)   //   //   //   // Ηνωμένο Βασίλειο 7 500 (3)   // Γαρίδες  // ΙV  // 650  // Δανία 650   // Έτερα είδη  // ΙV  // 3 000  // Δανία 1 500   //   //   //   // Ηνωμένο Βασίλειο 1 125   //   //   //   // Γερμανία  Βέλγιο 375  Γαλλία  Κάτω Χώρες   //   //   //   //  (1) Συμπεριλαμβάνεται και η γουρλομάτα.  (2) Εντός των ορίων της συνολικής ποσοστώσεως για το μπακαλιαράκι της Νορβηγίας και το αμμόχελο, δύνανται να αντικαταστήσουν το ένα το άλλο μέχρι 19 000 τόνους.  (3) Εντός των ορίων της συνολικής ποσοστώσεως για το μπακαλιαράκι της Νορβηγίας και το αμμόχελο, δύνανται να αντικαταστήσουν το ένα το άλλο μέχρι 1 000 τόνους.